Bushe Ukucula Kukatala Akupwa?
Bushe kuti mwayasuka ukuti . . .
ee?
awe?
nalimo?
IFYO BAIBOLO ILANDA
“Lesa . . . akafuuta ifilamba fyonse ku menso yabo, ne mfwa tayakabeko na kabili, takwakabe ukucula, ukuloosha, nangu ukukalipwa.”—Ukusokolola 21:3, 4, e fyo calembwa muli Baibolo ya Contemporary English Version.
UBUSUMA BWABA MU KUSUMINA IFYO BAIBOLO ILANDA
Tuleshiba ukuti Lesa te ulenga ukuti tuleba na mafya.—Yakobo 1:13.
Tulasansamushiwa pantu tuleshiba ukuti Lesa alomfwa ububi nga amona tulecula.—Sekaria 2:8.
Tulakwata isubilo lya kuti ukucula konse kukapwa.—Amalumbo 37:9-11.
BUSHE KUTI TWASUMINA IFYO BAIBOLO ILANDA?
Ee, pantu kwaliba ifintu fibili ifingalenga ukuti tusumine:
Lesa tomfwa bwino abantu nga balecula no kufyengwa. Belengeni ifyo Yehova Lesa aumfwile ilyo abantu bakwe balebacusha. Baibolo itila Lesa alyumfwile ububi pa fyo “balebacusha.”—Abapingushi 2:18, e fyo calembwa muli Baibolo Amalembo ya Calo Cipya.
Lesa tatemwa nga amona bamo balecusha abantu banabo. Ku ca kumwenako, Baibolo itila Lesa alipata “iminwe iisumya umulopa wa kaele.”—Amapinda 6:16, 17.
Bonse fye Lesa alatubikako amano. Nga filya fine umuntu eshiba ‘icikuko cakwe no kukalipwa kwakwe,’ e fyo na Yehova eshiba ukukalipwa kwa muntu.—2 Imilandu 6:29, 30.
Yehova nomba line akabomfya Ubufumu bwakwe ukupwisha ukucula kwa muntu umo umo. (Mateo 6:9, 10). Pali ino nshita Yehova alasansamusha abantu abafwaya ukumwishiba.—Imilimo 17:27; 2 Abena Korinti 1:3, 4.
IFYO MULINGILE UKULATONTONKANYAPO
Mulandu nshi Lesa asuminishisha ukucula?
Baibolo ilasuka ici cipusho pa ABENA ROMA 5:12 na pali 2 PETRO 3:9.
bem_Latn bem_Latn som_Latn sag_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn